Til: Knut Fægri

Dato: 13.09.2013

EFV: Referat fra plangruppemøte, 4. september 2013.

**Agenda for møtet:**

1. **Introduksjon v/Knut**
2. **Status pågående aktiviteter v/Camilla og Jan**
3. **Videreføring av EFV v/Knut**
4. **Ambisjonsnivå for høsten v/Ellen Johanne**
   * **Hva gjøres nå?**
   * **Hva bør inn i fase 2?**
   * **Hva kan utsettes?**
5. **Møteplan for høsten**
6. **Eventuelt**

**Forfall:** Benedicte Rustad, Gudleik Grimstad og Camilla Kuhlman

Knut ledet møtet og ønsket den nye plangruppen velkommen.

**Fra diskusjonen:**

Plangruppen diskuterte innledningsvis nødvendigheten av å lage avgrensinger mellom denne plangruppen og andre grupper som jobber med tilstøtende områder, som infrastrukturgruppen osv. Dette vil det bli fokusert på utover høsten.

**2 Status pågående aktiviteter.**

Jan presenterte status på detaljerte lønnstransaksjoner.

* Den planlagte «proof of concept»-testingen før sommeren utgikk pga ressursmangel
* Aktivitetene som måtte gjennomføres i SAP-løsningen før denne testen er gjennomført
  + Supportpakkeinnleggelse og rydding i historiske tabeller
* Testingen starter den 16. september
  + Planlagt sluttdato er 31.10.2013

Plangruppen presiserte hvor viktig det er å få dette på plass. Må ha topprioritert hos de berørte fagavdelingene.

Jan presenterte status i økonomistyringsprosjektet

* Endring i regnskapsføringen gjennomført ved alle enheter
  + 28 miljøer
  + 1711 prosjekter vurdert
  + 1314 prosjekter konvertert

Høstens aktiviteter ble gjennomgått

Plangruppen uttrykte igjen sin tilfredshet med dette prosjekt, det har fungert veldig godt.

Katinka presenterte kort status i arbeidet med kontraktsmaler.

Plangruppen diskuterte at det bør nedsettes en arbeidsgruppe som ser på hva behovet er og hva som må til for å oppnå behovsdekning godt nok. Det er bl.annet behov for std.maler med flere forskjellige utgangspunkt avhengig av hvordan prosjektet er organisert.

Sekretariatet bes om å lage mandat og sammensetning til neste plangruppemøte. Forslag til deltakere sendes Jan på mail, USIT bør delta for å ivareta publiseringen etter hvert.

**3 Videreføring av EFV-V**

Knut innledet til diskusjon.

EFV-prosjektet skal gjennomføres parallelt med implementering av SA5-organiseringen. Det er derfor opprettet et midlertidig sekretariat med funksjonstid frem til 31.01.0214 for ikke å tape progresjon i prosjektet.

Prosjektet i høst deles i to delprosjekter

* delprosjekt 1 - videreføring av økonomiområdet og vridning mot mer forskningsadministrasjon
* delprosjekt 2 - oppstart av prosjektet for systemstøtte ved behovsanalyse

Det midlertidige sekretariatet består av Ellen Johanne Caesar (leder), Camilla Kuhlman, Katinka Grønli og Jan Thorsen. I tillegg er MN forespurt om en tilleggsressurs fra FA-området (Ingse Noremsaune).

**4 Ambisjonsnivå for høsten**

Ellen Johanne presenterte lysark rundt EFV-videreføring og behovet for avklaring av ambisjonsnivå

EFV-prosjektets overordnede målsetting er:

* God og riktig bruk av prosjektleder og prosjekteiers tid
* Bedre finansiering ved bedre innsikt i ressursbruken
* Best mulig faglig uttelling for hver eksternt finansiert krone

IT-utviklingen i sektoren går videre og det kommer spenningsforhold ved UiO i grenseflaten mellom økt standardisering, nærhetsmodellen og økte krav om effektiv forvaltning.

Vi må ha en gjennomgang av forventninger. Hva skal et system dekke, hva skal det ikke dekke, hvor i prosessen starter det, og hvor slutter det?

**Fra diskusjonen:**

Arbeidet med EFV ved UiO må samhandle med resten av «landskapet», bl.annet jobber EU med å få på plass en portal for EU-prosjektene. Plangruppen presiserte hvor viktig det var å fase systeminnføring i håndterbare biter, med riktig ambisjonsnivå og gjennomførbar ressursbruk. Plangruppen ønsker å få presentert mulige systemløsninger.

Det ble igjen presisert at systemet skal være et støttesystem for prosjektleder/prosjekteier, ikke nok et registreringssystem. Den enkelte forsker må oppleve systemet som nyttig, viktig og brukervennlig.

Plangruppen diskuterte forslaget til arbeidsgruppe 5- behovsanalyse for systemstøtte. Oppsummert ved:

* Noen fra UHN-prosjektet til OD bør delta i arbeidsgruppen
* Det bør være to prosjektledere i arbeidsgruppen. Disse bør eventuelt frikjøpes fra undervisningsplikten
* Det må være fokus på prosjektleders behov hele veien
* Deltakere med mer enn 20 % deltakelse bør frikjøpes for å settes i stand til å levere
* Mandatet mangler styringsperspektivet fra et mer overordnet nivå, bør innarbeides
* Satsingen må finansieres
* Det må samarbeides med andre aktiviteter som kan få innvirkning, f.eks infrastrukturutvalget, innføring av TDI-modellen osv.

Sekretariatet utarbeider et justert mandat og sammensetning til neste plangruppemøte.

**5 Møteplan for høsten**

Sekretariatet innkaller til neste møte 27. september kl. 09:00 – 10:30, det legges opp til møter hver tredje uke.

**6 Eventuelt**

Ingen saker under eventuelt